Yeḥka-aɣ-d tadyant-is seg wasmi i yella d aɛezri d wamek i yuɣal d lwali ameqqran n yidurar, netta i yellan d alexxax, d bu-yileɣṭuṭen, d abuhal, d nniya. Win iɛeddan ad t-yeɛfes.Maca tbeddel fell-as teswiɛt, tuɣal ula d taddart-is i yellan tettwaɛzel, tesɛa ccan. Tuɣal, d ixxamen kan n yimṛabḍen. At Aḥmed Weɛli,bnan-as-d taqubet yifen tiqubtin n lawliyat niḍen. Uɣalen ttzuṛun-t medden si yal tama.